Gedigte – Medicine Mommy
Posted on 27th Augustus 2019
VANDAG VIER EK MY MAMMA
Sy verjaar! En ek is soooo dankbaar vir wie sy is en wat sy vir ons beteken! Wat ‘n ongelooflike voorreg om mens se ouers in hierdie leeftyd nog by jou te kan hê…en die belangrike rol wat oupas en oumas in kleinkinders se lewens speel, is onvervangbaar… #dankbaar
Mamma jy het my méér
as 9 maande gedra
Dankie dat jy altyd daar is
as ek sou vra
‘n Ware voorbeeld
van ‘n sterk en dapper vrou
Jy’t my geleer om lief te hê
en Jesus met my hele hart te vertrou
Dankie dat ons kan deel,
kan kuier, kan lag,
Dat jy altyd jou álles gee
sonder om iets terug te verwag
Jou passie en lewenslus
Jou hart vir die dinge van die Here,
Veels geluk, mooie Mamma,
omdat jy verjaar!
Mag God Mamma (vir ons onthalwe)
nog baie jare spaar!
Posted on 18th Augustus 2019
‘n Veilige vesting is U naam
Die naam waaraan ek vasklou
as alles rondom my vergaan
My stem is weg
My bene bewe
Sal U ooit my
Met knieë gebuig
en arms omhoog
My oë is nat,
maar my keel is droog
In die reënboog óf die reën
In die swaarkry óf die seën
U bly dieselfde
U bly getrou
As die lewe skaaf
kan U breek en bou
is vir U glorie
skryf U U storie
in my moederskoot
In U palms
staan my naam
bereik ons sáám.
Posted on 14th Augustus 2019
Sáám kan ons berge versit. Sáám kan ons oorwin. Sáám kan ons die wêreld verander. Een goeie daad op ‘n slag. Een glimlag op ‘n slag.
Moenie toelaat dat enige iemand (dis eintlik net die vyand) jou minderwaardig laat voel nie. Jy is uniek. Met al jou talente en gawes en letsels en tekortkominge en foute en al.
Vrede, liefste mammas
Asseblief hou op
om jouself te vergelyk
Jy’s uniek en mooi
As mens binne kyk:
Jy is dapper
Jy is sterk,
Elke merk –
skets in detail
Jy’t gekom tot híér
vir ‘n rede
Tree nader aan my
en strek uit jou hand
Sáám kom ons uit
aan die anderkant ♡
Posted on 11th Augustus 2019 13th Augustus 2019
You sense my fears
You hear my laughter
When I’m at my end
That’s where You begin
You forgive it all
Your love is outrageous
It’s intense and it’s sweet
Despite all my failures
Your love reassures me:
“To sometimes doubt is okay
If you draw closer to Me
I will meet you halfway”
Alyssa Loftus @medicinemommy
Posted on 9th Augustus 2019 9th Augustus 2019
God se skepping was eers vervolmaak die oomblik toe JY gevorm is.
Jy is die toonbeeld van God se koesterende karakter – jou vroulikheid, jou innerlike krag, jou dans, jou lag.
Jy voed, versorg, genees, bedaar, bemoedig, versterk.
Jy gee jou álles.
Eva, jy met jou loshare, met jou nat hare, met jou ‘ponytail’, met jou mamma-bolla.
Jy, met jou rooi lippe, met jou ‘nude’ lippe, met jou smokey eyeshadow en donker maskara.
Jy, met jou skoon gesig, jong gesig, plooi gesig, dalk-‘n-puisie-of-drie gesig.
Jy, met jou sweetpakbroek, met jou blommerok, met jou hoëhakskoene of jou gehekelde ‘slippers’.
Eva, met jou spiere, met jou ferm lyf. Eva, met jou drie maagrolletjies, met al jou kurwes.
Nie maar nie…of nie…want nie…
Net jy, Eva.
Jy was nog altyd (goed) genoeg.
Vanaf die begin van tyd.
Vreugdevolle Vrouedag, liefste mammas!
Posted on 16th Junie 2019 18th Junie 2019
Gelukkige Vadersdag aan al die Pappas en Oupas!
Ek het hierdie GEDIG ‘n hele paar jaar gelede vir my aardse Pa geskryf. En vandag is ek so dankbaar vir die rots en steunpilaar wat hy vir my was en steeds is. Vandag is hy ‘n wonderlike Oupa vir ons twee kabouters en ek wéét hy gaan in hulle lewens ook ‘n belangrike rol speel.
Vandag kan ek ook met ‘n ongelooflike dankbare hart sê dat my wederhelfte die beste man en Pappa vir ons twee seuns is: ‘n man wat God se wil vir sy en ons lewens soek, wat my kom leer het wat onvoorwaardelike liefde is, wat sterkstaan wanneer ek soos jellie voel en wat ‘n absolute ‘hands-on’ en betrokke Pappa is.
Sterke man van God,
draer van geluk en las
Son: verteer, skroei
Sy arms uitgestrek – skadu, koel
tyd staan stil. Rus.
bedaar, ervaar, vóél
Vlerke omvou, omring
ek, kind só weerloos
bondel sagte dons, beskerm
troos en liefkoos
Groot hart. Dapper man.
Veg teen mens en ‘onrein dier’
“Vrede, moenie vrees,
want Ek is hier.”
– Alyssa Loftus